Ньээм от

Ньээм эбэтэр Алтан төбө (лат. Taraxácum officinále) () — Саха Сиригэр араас көрүҥэ киэҥник үүнэр, сайыны быһа сибэккилэнэр от.

 Эмтэнэргэ туттуллуута 
Эмтэнэргэ үксүн силиһэ туттуллар. Силиһэ синньигэс эрээри сиргэ дириҥник тобулу үүммүт буолан, анаан тэриллээх эрэ сылдьан, күһүн эбэтэр саас сибэккилэниэн иннинэ хостоон хомуйаҕын. Сибэккитин ыраас күн сарсыарда аҕыс чаастан тоҕус чааска диэри хомуйар табыгастаах.

Эмчит Куома Чааскын куртахтара баастаах (язвалаах) дьону, бороҥ лоһуорга ньээм от силиһин эбэн, оргутан иһэрдэн үтүөрдэрэ биллэр. Ити курдук, билигин даҕаны ньээм от силиһин аһыыр баҕаны көбүтэргэ, ас буһарар орган үлэтин тупсарарга, ыарыыны мүлүрүтэн оһорорго, үөс туолбутун таһаарарга, сөтөлгө, хойуу хаайтарыытыгар туттуллар.

 Туһаныллыбыт сирдэр 
 К. Токумова, П. Токумов, Төрөөбүт дойдубут эмтээх үүнээйилэрэ. — Дь.: «Бичик», 2008. — ISBN 978-5-7696-2947-1

Категория:Саха сирин үүнээйилэрэ
Категория:Эмтээх үүнээйилэр